Bjørn Ole Rasch

**Bjørn Ole Rasch** (født 28. juli 1959 i Elverum og oppvokst i Kristiansand) er en norsk artist (tangentutøver), komponist, arrangør og produsent. Han er professor i rytmisk musikk ved Universitetet i Agder. Sammen med sin samboer Annbjørg Lien driver han Kongshavn Studios i Kristiansand.

Hovedtyngden av hans produksjoner ligger i grenselandet mellom norsk folkemusikk og verdensmusikk. Hans virke omfatter produksjoner og komposisjoner for teater, ballett, film, CD-produksjoner og TV. Som 19-åring debuterte han som komponist for teaterstykket *[[Manddatteren og Kjærringdatteren|Manndattera og kjerringdattera]]* av Peder W. Cappelen og deretter skrev han musikken til en rekke balletter og teaterstykker, blant dem førsteoppsetningen i Norge av J.R.R. Tolkiens *[[Hobbitten]]*. I 2002 ble Rasch utnevnt til Nordens første professor i rytmisk musikk og i 2003 ble han medlem av Agder Vitenskapsakademi. Siden 1994 har Rasch samarbeidet med Annbjørg Lien som produsent, arrangør og komponist, og siden 1997 vært medlem av folkemusikkensemblet Bukkene Bruse.

I 1993 ble Rasch utnevnt til OL-musiker, noe som resulterte i et samarbeid med artisten Sissel Kyrkjebø. I 1998 fikk Rasch Prøysenprisen sammen med gruppen Bukkene Bruse og i 1994 ble han medlem av gruppen Secret Garden som arrangør og musiker, et samarbeid som til 2013 hadde resultert i et platesalg på nærmere 4,5 millioner.

Rasch har medvirket som musiker og arrangør på nærmere 350 utgivelser. Ni av disse er blitt Spellemannpris-nominert og de fleste av hans produksjoner er kjøpt inn av den norske stats innkjøpsordning. I 1995 fikk han trippel platina for sin innsats som arrangør og musiker på *[[Innerst i sjelen]]* med Sissel Kyrkjebø for Universal Records og i 2009 mottok han gullplate i Norge og Sverige for sin produksjon *[[Spellemann (album)|Spellemann]]* for Grappa Records og i 2010 for produksjonen *[[Julenatt (Rein Alexander- og Elisabeth Andreassen-album)|Julenatt]]* for EMI Records. I 1999 ble Rasch ambassadør for hjelpeorganisasjonen Redd Barna sammen med folkmusikkensemblet Bukkene Bruse, noe som skulle resultere i flere reiser utenlands og møter med lokale folkemusikere. I 2005 skrev Rasch sammen med Annbjørg Lien musikken til spillefilmen *Valo* produsert av Speranza Film og musikalen *Emma* produsert av Agder Teater. Etter dette startet Annbjørg Lien og Bjørn Ole Rasch byggingen av Kongshavn Studios som er lokalisert i Randesund utenfor Kristiansand. Studioet hadde pr. 2024 produsert over 130 CD-utgivelser. I 2010 forfattet Bjørn Ole Rasch musikkteknologiboken *Analog Syntese, den analoge synthesizer og andre spenningstyrte instrumenters utvikling og konstruksjon satt i et historisk og teknologisk perspektiv* på Kongshavn Studios eget forlag.

Rasch har blant annet jobbet som arrangør og musiker for artister som Randy Crawford, Keith Emerson, Hanne Boel, José Carreras, Sissel Kyrkjebø, Lisa Nilsson, Kirsten Bråten Berg, Hallvard T. Bjørgum, Sondre Bratland, Jahn Teigen, Elisabeth Andreassen, Masha Vahdat og Trilok Gurtu. I 2012 sendte NRK portrettprogrammet *Grenseløs musikk*, som fulgte Annbjørg Lien og Bjørn Ole Rasch under arbeidet med utgivelsen "*Khoom Loy"*.

## Priser, utnevnelser og nominasjoner

* Utnevnt til olympisk musiker av IOK (Den internasjonale olympiske komité) 1993
* Nominert til Spellemanprisen for produksjonen Sissel Kyrkjebøe *Innerst i sjelen* 1995 (Arrangør og musiker)
* Trippel platina for 150&nbsp;000 solgte eksemplarer av Sissel Kyrkjebøe *Innerst i sjelen* (Arrangør og musiker)
* Nominert til Spellemannprisen for produksjonen Bukkene Bruse *Åre* 1996 (Artist, arrangør og musiker)
* Nominert til Spellemannprisen for produksjonen Annbjørg Lien *Prisme* i 1997 (Produsent, komponist, arrangør og musiker) 
* Nominert til Spellemannprisen for produksjonen Bukkene Bruse *Steinstolen* i 1998 (Produsent, artist, komponist, arrangør og musiker) 
* Prøysenprisen 1998 med Bukkene Bruse
* Ambassadør for Redd Barna i 1999 sammen med Bukkene Bruse
* Nominert til NOPA-pris i 1999 for beste arrangement for komposisjonen «W» av Annbjørg Lien (produsent og musiker)
* Nominert til Spellemannprisen for produksjonen Bukkene Bruse *Den fagrasta rosa* i 2001 (Produsent, artist, komponist, arrangør og musiker)
* Nominert til Spellemannprisen for produksjonen Annbjørg Lien *Aliens Alive* i 2002 (Produsent, komponist, arrangør og musiker)
* Utnevnt til nordens første professor i rytmisk musikk i 2002
* Medlem av Agder vitenskapsakademi i 2003
* The duo album "Come Home" (Annbjørg Lien& Bjørn Ole Rasch) was nominated as best album of the year at the "Folklarm" award for "world/folk" music in Norway.
* Gullplate for produksjonen *Spellemann* med Elisabeth Andreassen 2009 (Produsent, komponist, arrangør og musiker)
* Gullplate for produksjonen *Julenatt* med Rein Alexander og Elisabeth Andreassen 2010 (Produsent, komponist, arrangør og musiker)
* Nominert til Spellemannprisen for produksjonen Sondre Bratland og Annbjørg Lien *Alle vegne* i 2010 (Produsent)
* Nominert til Spellemannprisen for produksjonen Annbjørg Lien *Khoom Loy* i 2012 (Produsent, komponist, arrangør og musiker)
* Kongshavn Studios received the "Spellemannsprisen" - Award Diploma 2012 for the studio recording of the debut album "La Alarmana Gå" with norwegian punkrock group "Honningbarna" in the the category "Best Rock Album". 2012 .

## Diskografi (Utvalg)
* Bjørn Ole Raschs diskografi
**[[Bukkene Bruse]]** 
* 2004: *[[Spel]]* (Grappa/Norside Records) (Artist, Arrangør, Komponist og Produsent)
* 2001: *[[Norges musikkhistorie – Bind 5, Oslo Sinfonietta]]* (Grappa Music) (Artist, Arrangør, Komponist og Produsent)
* 2001: *[[Den fagraste rosa]]* (Heilo/Norside Records) (Artist, Arrangør, Komponist og Produsent)
* 1998: *[[Steinstolen]]* (Grappa Music) (Artist, Arrangør, Komponist og Produsent)
* 1995: *[[Åre (album)|Åre]]* (Grappa Music) (Artist, Arrangør, Komponist) 
* 1993: *[[Bukkene Bruse (album)|Bukkene Bruse]]*

**[[Annbjørg Lien & Bjørn Ole Rasch]]**
* 2009: *[[Come Home]]* (Grappa Music) (Artist, komponist, arrangør og produsent sammen med Annbjørg Lien)
* 2008: *[[Roquebrune]]* med Kjell Nupen, Magne Furuholmen, Elisabeth Werp, Bjørg Thorilldotter og Per Fronth (Grappa/BIZ Music) (Artist, Arrangør, Komponist og Produsent)
* 2008: *[[Den prektigkledde sommerfugl]]* (KK Music) (Komponist, arrangør, utøver og Produsent)
* 2005: *[[Emma (musikal)|Musikalen Emma]]* (Agder Theatre Music) (Arrangør, Komponist, utøver og Produsent)
* 2003: *[[40 (album)|40]]* med Nico Widerberg, Ørnulf Opdahl, Kjell Nupen, Magne Furuholmen og Per Fronth (Grappa/BIZ Music) (Artist, Arrangør, Komponist og Produsent)
* 2002: *[[Music & Art in a Box]]* Annbjørg Lien/Bjørn Ole Rasch med Nico Widerberg, Ørnulf Opdahl, Tone Svaland Holberg og Per Fronth (Grappa/BIZ Records) (Produsent, arrangør, komponost og utøver)

**[[Secret Garden]]** (Utøver og Arrangør)
* 2011: *[[Winter Poem]]* (Hearts Of Space Records)
* 2007: *[[Inside I'm Singing]]* (Mercury)
* 2005: *[[Earthsongs]]* (Universal Music)
* 2004: *The Ultimate Secret Garden* (Universal Music), samlealbum utgitt i Asia
* 2001: *[[Once in a Red Moon]]* (Universal Music)
* 2000: *[[Dreamcatcher|Dreamcatcher: Best of Secret Garden]]* (Philips), samlealbum
* 1999: *[[Dawn of a New Century]]* (Universal Music, Norge)
* 1998: *Fairytales - Higlights from Secret Garden* (Mercury), samlealbum
* 1997: *[[White Stones]]* (Mercury)
* 1996: *[[Songs from a Secret Garden]]* (Mercury)

**Som produsent, arrangør, komponist og utøver **
* 2014: *Fight Apathy* Div. Artister (MTG Records), (Produsent, arrangør og utøver) 
* 2013: *[[Khoom Loy]]* Annbjørg Lien (Grappa/Compass Records), (Produsent, arrangør, utøver og komponist) 
* 2013: *[[Nordic Woman]]* Div. Artister (Heilo Records), (Produsent, arrangør, utøver og komponist) 
* 2013: *[[Sgrow]]* Sgrow (Karmakosmetix Records) , (Produsent) 
* 2013: *[[Min vår]]* Inger Lise Stulien (BMG Records), (Produsent, arangør og utøver) 
* 2012: *[[Kärleken & livet – 13 sanger av Rolf Løvland|Kärleken & livet]]* Elisabeth Andreassen (Grappa Records) , (Produsent, arrangør og utøver) 
* 2011: *[[Heim til jol]]* Inger Lise Stulien (BMG Records), (Produsent, arrangør og utøver), (Produsent, arrangør og utøver) 
* 2010: *[[As They Fill the Horizon]]* Helene Bøksle/Torstein Sødal (TSR Records), (Produsent, komponist, arrangør og utøver) 
* 2010: *[[Killings]]* Vilde Nupen (South Norwegian Jazz Records), (Produsent) 
* 2010: *[[Alle vegne]]* Sondre Bratland/Annbjørg Lien (Kirkelig Kulturverksted, Produsent) 
* 2010: *[[Ein engel til jol]]* Inger Lise Stulien (BMG Records), (Produsent, arangør og utøver) 
* 2009: *[[Julenatt (Rein Alexander- og Elisabeth Andreassen-album)|Julenatt]]* Rein Alexander/Elisabeth Andreassen (EMI Records), (Produsent, komponist, arrangør og utøver)
* 2008: *[[Spellemann (album)|Spellemann]]* Elisabeth Andreassen (Grappa Music), (Produsent, komponist, arrangør og utøver) 
* 2009: *[[Abes & Babes]]* Abes & Babes (Grappa Records), (Produsent) 
* 2007: *[[Gjenklang]]* Diverse Artister (Heilo Records), (Produsent, komponist, arrangør og utøver) 
* 2007: *[[Acoustic (samlealbum)|Acoustic]]* Diverse Artister (FoM-R Records), (Produsent) 
* 2006: *[[9 (Iglo-album)|9]]* Iglo (FoM-R Records), (Produsent) 
* 2002: *[[II (Orbina-album)|II]]* Orbina (DAT Records) (Produsent, arrangør og komponist, artist og utøver) 
* 2002: *[[Aliens Alive]]* Annbjørg Lien (Grappa Records), (Produsent, komponist, arrangør og utøver) 
* 2001: *[[Fragrance of Norway]]* Annbjørg Lien (Dreamboat Records), (Produsent, komponist, arrangør og utøver) 
* 2000: *[[Nordic Roots]]* Diverse Artister (Norside Records), (Produsent, arrangør, artist og utøver) 
* 2000: *[[Northern Nights-Music from the Top of the World]]* Diverse Artister (Norside Records) 
* 1999: *[[Baba Yaga]]* Annbjørg Lien (Grappa/Norside Records), (Produsent, arrangør, utøver og komponist) 
* 1998: *[[Hele historien 1967–1994|Hele historien]]* Jahn Teigen (EMI Records), (Produsent, arrangør og utøver) 
* 1994: *[[Innerst i Sjelen]]* Sissel Kyrkjebøe (Universal Records), (Arrangør og utøver) 
* 1992: *[[II (Orbina-album)|I]] *Orbina 1 (DAT Records) (Produsent, arrangør og komponist, artist og utøver)

## Referanser


## Eksterne lenker
* 
* 
*  Kongshavn Studios' nettsted
*  Secret Gardens offisielle nettsted